paragraph_text: Istoga dana kada je vlada donijela kontroverznu odluku na ulicama Bukurešta izašlo je 5.000 građana. U sljedeća četiri dana, poput domino efekta, u više rumunjskih gradova na ulice je izašlo još 30.000 ljudi. No, nakon što je vlada, unatoč pritiscima pravosudnih tijela i predsjednika, odbila provesti javnu raspravu u nacrtu zakona, do 29. siječnja na ulicama najvećih rumunjskih gradova i ispred rumunjskih veleposlanstava u europskim gradovima prosvjedovalo je preko 90.000 ljudi, čime su ovi prosvjedi imali najveće razmjere od Rumunjske revolucije 1989. i pada Nicolaea Ceaușescua.<ref> Bogdan Buda, [http://www.digi24.ro/stiri/actualitate/evenimente/protest-1-februarie-guvern-adoptare-oug-coduri-penale-660631 ''Najveći prosvjedi u zadnjih 25 godina. Više od 300.000 ljudi na ulici!''], Digi 24 Rumunjska, www.digi24.ro, 1. veljače 2017. (pristupljeno 20. veljače 2017.)